Dienste by George Munisipale Hof reeds aan die gang | George Municipality
Home>News>Dienste by George Munisipale Hof reeds aan die gang
Dienste by George Munisipale Hof reeds aan die gang
George Munisipale hof is reeds aan die gang met die hantering van sekere dienste, maar wag steeds dat die Departement van Justisie ‘n aanstelling van ‘n landdros maak.
Die personeel by die hof het amptelik op 1 November hul intrek geneem by die hofgebou geleë by die George Burgersentrum. Die ingang tot die hofgebou is by die hoofingang van die George Burgersentrum in Yorkstraat, met die hofsaal en personeel op die eerste verdieping. Daar is ‘n sekuriteitsbeampte gestasioneer wat ook kan help met verwysings.
Alle personeel, behalwe die landdros, is reeds aangestel. Die aanklaer, klerk van die hof, tolk en stenograaf is reeds werksaam en het hul intrek in hul kantore gemaak.
Volgens Adv. Johan van Schalkwyk, Hoof: Regsdienste van die George Munisipaliteit, konsentreer die hof huidig op George en ProvinsialeVerkeersake. Die hof hanteer vertoës rakende verkeersake en hanteer die prossesering van reeds gemagtigde lasbriewe.
Die aanklaer,,mnr. Benjamin Ngcwangu, kan ook op aanvraag gesien word.Sodra die hof sit, sal sittings van 09:00 tot 16:00 geskied.
Die hof sal mettertyd uitgebrei word om die toepassing van die raad se verordeninge en die bouregulasies in te sluit.
Caption:Die personeel by die George Munisipale hof is van links, Adrian Kraai (Tolk), Michael Krige (Stenograaf), Angelique Felix (Klerk van die Hof), Johan Van Schalkwyk, Hoof: Regsdienste en Benjamin Ngcwangu (Aanklaer).Foto: Keano Leen
Last published 07 December 2016